Viurmo ledynmetis

Viurmo ledynmetis (pavadintas pagal Viurmo (Würm) upę Vokietijoje) – paskiausias Alpių ledynmetis besibaigiant pleistoceno epochai. Datuojamas laikotarpiu prieš maždaug 110 000 / 70 000–10 000 metų, prieš jį ėjo Riso-Viurmo tarpledynmetis.

Dalijamas į 3 apledėjimo stadijas (Viurmas I, Viurmas II ir Viurmas III). Didžiausią plotą ledynai dengė apytikriai 12–24 tūkst. metų iki mūsų dienų. Jauniausia kraštinė morena šių ledynų palikta Alpių priekalnėse.

Brėžiamos paralelės tarp Viurmo ir kitų ledynmečių – Valdajaus (Rytų Europos lygumoje), Vyslos (šiaurės vakarinėje Europos dalyje), Nemuno (Lietuvoje), Viskonsino (Šiaurės Amerikoje). Vėlyvuoju šio ledynmečio tarpsniu didžiuma dabartinės Lietuvos buvo atsidūrusi po ledynais.Petras Šinkūnas. Würmo ledynmetis. Visuotinė lietuvių enciklopedija. Nuoroda tikrinta 2025-01-10.

 Išnašos 

Kategorija:Ledynmetis